ऊपर से आपने इस बार किसी भी किरदार को ऐसा नहीं बनाया कि उसे पर्दे पर बार-बार देखने का मन करे। उमर, सलीम, अश्मिता, निरुपमा, विसाम, मामा, मां, गोस्वामी, मेहता, मुनव्वर... अरे, किसी को तो कायदे का रोल दिया होता। हां, कुछ संवाद आपने अच्छे परोसे। खासतौर से ‘मैं मज़हब के लिए नहीं, मुल्क के लिए खून बहाता हूं’ वाला। एक्टिंग तो खैर आप लोगों ने अच्छी करनी ही थी। टैक्निकली भी आपकी फिल्म गज़ब की है ही। एक्शन भी धांसू हैं। लेकिन सच कहूं तो इस बार आप सब कुछ एक साथ कहने-करने के फेर में उलझते चले गए और देखने वालों को भी उलझाते चले गए।